**FIAN Norge - Årsberetning 2022**

**Årsmøtet 2022 for FIAN Norge ble gjennomført** 28. april 2022 som et fysisk møte, med mulighet for elektronisk deltagelse. Det var 11 stemmeberettigede med på møtet. Før møtet presenterte vinneren av Thesis Awards 2022 Sabina Kuraj sin masteroppgave ved Oslo Met.

Gjennom året har alt arbeid blitt gjort av styrets medlemmer og et par aktivister, pro bono. Aktivitetene har for en stor grad vært rettet inn mot politisk påvirkningsarbeid. Et minimum av administrative oppgaver, inkludert medlemsregister, økonomi og rapportering til myndighetene skjøttes av Orgpro, mot honorar.

**Styret:**

På årsmøtet ble følgende styre valgt:

**Styreleder: Arvid** Solheim, var valgt til 2023 og sto ikke på valg

**Styremedlemmer:**

Siri Damman, til 2024

Guisela Camacho, til 2024

Mina Hennum Mohseni, til 2024

Vilbjørg Meyer, til 2023

Siyamali Gananathan,   
Ida Tidemann Andersen, og   
Lotte Liegmann var valgt til 2023 og sto ikke på valg

**Varamedlemmer:**

Elisabeth Ng Langdal,   
Aksel Tømte.

Øystein Berg ble gjenvalgt som revisor.

**Styrets arbeid**

FIAN Norge arbeidet i 2022 med følgende tema:

Thesis Award: Styret vedtok å tildele prisen til Sabina Kuraj for hennes masteroppgave ved SUM, om produksjon, markedsføring og forsyningskjeder spesielt for økologiske produkter i Norge. Det har enda ikke blitt laget noen mer populærvitenskapelige artikler bygget på denne oppgaven, men Sabina ønsker fremdeles å gjøre det og FIAN vil være behjelpelig.   
Thesis award vil bli videreført i 2023, og vi har sendt ut informasjon til flere universiteter om at vi ønsker forslag til gode (master) oppgaver som berører våre interessefelt, spesielt retten til mat og matsikkerhet. Målet med å dele ut prisen er å sette søkelys på temaet retten til mat og på FIAN Norge.   
I februar gjennomførte vi et «framtidsseminar» for å diskutere veien videre for FIAN Norge. Vi kom fram til at våre viktigste arbeidsområder bør være:

* Mat/ernæring på institusjoner, skolemat.
* Følge opp norsk politikk og debatt på tema matsikkerhet/matsystemer/retten til mat/ et mer utvidet menneskerettighetsbegrep med hovedvekt på ØSK.
* CFS/HLPE
* UNDROP
* Følge prosessen i ØSK, Menneskerettighetsrådet
* Kommende satsingsområde kan være: Miljøforkjempere og Urbefolkningers rettigheter i en matsikkerhetssammenheng

Noe av det viktigste som skjedde innenfor våre interesseområder i år er at regjeringen med utviklingsminister Tvinnereim, i november lanserte en ny strategi for matsikkerhet. - «Kraftsamling mot svolt - ein politikk for auka sjølvforsyning». Prosessen i forkant inneholdt i realiteten få muligheter for innspill fra sivilsamfunnet. Til tross for dette har vi har deltatt på de to møtene ministeren inviterte til, og gitt FIANs innspill både skriftlig og muntlig. Våre hovedpoenger har vært - sterk vektlegging på rettighetsprinsipper, og spesielt retten til mat, og en prioritering av FN organet «Committee on Food Security» (CFS) som den viktigste multilaterale arenaen for matsikkerhet og ernæring. Vi føler at vi har nådd fram med våre synspunkter, og er glad for at retten til mat og matsuverenitet har fått en betydelig plass og omtale i den nye strategien.   
I strategien legges det opp til at det skal etableres en ordning for støtte til sivilsamfunnsorganisasjoner for å kunne drive informasjons- og policyarbeid relatert til matsikkerhet og ernæring, og FIAN Norge vil studere dette nøye når det kommer og vurdere om det er noe vi ønsker å søke på.

Globaliseringskonferansen som fant sted på DogA i begynnelsen av oktober var en viktig arena for FIAN til å vise seg fram. Guisela Camacho og Lotte Liegman deltok med gode og inspirerende innlegg på to vel besøkte arrangementer. Det ene arrangementet var om forholdene for sivilsamfunnsaktører i en verden med stadig økende vold mot aktivister. Det andre ble organisert av Spire og Småbrukarlaget, og hadde tittelen: Mat, makt og rettigheter: Bønders rettigheter og agroøkologi versus agroindustrien.  
  
Vi fikk i 2022 på trykk et innlegg i Bistandsaktuelt om matsikkerhet og retten til mat, et tilsvar på en kronikk i VG på samme tema.  
Vi hadde faglig fordypning for styret på temaene «Bønders rettigheter til egne såfrø, Global Crop Diversity Trust og Plantesortstraktaten ITPGRFA,» og «CFS og HLPE», «UNDROP»,   
Det har gjennom året vært en del kontakt med FIAN Sverige om mulig samarbeid, uten at dette har blitt konkretisert foreløpig, men samtalene fortsetter.

FIAN Norge mottok i 2022 ingen støtte fra norske myndigheter eller andre institusjoner, og er 100% avhengig av de inntekter vi har fra medlemskontingent og gaver vi mottar gjennom året. Derfor har vi hverken ansatte eller sekretariat. Likevel fortsetter styret og noen frivillige med aktiviteter så langt initiativ og fritid tillater. I 2021 gikk vi med et lite underskudd, men i i 2022, grunnet en kombinasjon av usedvanlig heldige omstendigheter, gikk vi med et lite overskudd. Det vil imidlertid trolig ikke vare ved, blant annet fordi medlemstallet er svakt synkende. Vi mistet 24 medlemmer i 2022, fikk noen nye, og har nå 141 medlemmer.

Behovet for en organisasjon som forsvarer menneskerettigheter generelt og retten til mat spesielt er større enn noen gang. Derfor er det viktig at FIAN Norge overlever og helst vokser.

FIAN har deltatt i Forum for Utvikling og Miljø sin arbeidsgruppe på matsikkerhet, og gitt innspill og bidrag i det politiske påvirkningsarbeidet i Forum. Deltagelsen i Forum er av uvurderlig betydning for FIAN; som en liten organisasjon for tilgang til informasjon fra hele bredden av sivilsamfunnet i Norge, og deltar i de viktige politiske diskusjonene.

Før jul ble det gjennomført en epost-kampanje til adresselista, og den innbrakte ca 8000 kr.

**Økonomi og organisasjon**

Administrativt: Økonomi, medlemsregister og kontakt med Brønnøysund, Momsregisteret mm ivaretas av Orgpro.

Driftsinntekter: 71 496,88

Driftskostnader: 54 049,10

Ordinært resultat viser et overskudd på 17 447,78

**Egenkapital: 278 650,92**

FIAN Norge har ikke noe sekretariat, og får ingen prosjektmidler. Gjennom året har Gaute Gulliksen fra OrgPro tatt seg av den daglige administrasjon av FIAN Norge. For dette mottok OrgPro i 2022 et honorar på kr 25 500.

**Medlemstall:**

FIAN Norge hadde i 2022 141 betalende medlemmer. Alle medlemmer og tidligere aktivister fikk to henvendelser på epost gjennom året, og før jul ble det gjennomført en epostkampanje.

**Fortsatt drift**

Årsberetningen er avlagt under forutsetning om fortsatt drift. Det bekreftes at denne forutsetningen er tilstede. FIAN Norges økonomiske og finansielle stilling kan beskrives som stabil, man har tilpasset seg en arbeidsform uten et betalt sekretariat. Virksomheten fokuserer i hovedsak på policy-arbeid, en arbeidsform som ikke medfører store kostnader. Driftsutgiftene er svært begrenset, og målet er at vi neste år vil gå i balanse, og slipper forbruk av egenkapitalen.

Oslo, mars 2023